Ge letšatši le dikela gomme Sita a feditše mošomo wa gagwe, leihlo la gagwe le ile la tanywa ke seetša sa gauta. E be e le ntlo ya godimo ga mmoto, gomme e le botse. Mafasetere a yona a be a phadima bjalo ka gauta. Ka ntlong ya go hlagala. Mmipe o swere leswielo la bjang o a swiela. Solanka o dutše mpeteng, o a ethimola, a fela a gohlola. 2. Ke dilo dife tše dingwe tšeo puku ya Lefitiko e bolelago ka tšona? Lufuno le yena o be a ratana le mošemane yo mongwe yo a bego a le pele ga bona ka ngwaga fela mo dithutong tša bona tša bongaka. Leina la gagwe e be e le Musima. Sehlotshwana se sa Lufuno, Musibudi le Musima e be e le sa Bavenda, ba etšwa Tswetla. Bothata ke gore maina a bona a be a kgona go fetolelwa Sepeding, ka gona go swanela ge go thwe ke Mosibodi, Mosima le Mokgabodi. Ge ba le nnoši ba be ba bolela sonasona Tšhivenda goba Luvenda, motho a ka se tope selo. Mukhabudi o apere purabura ye khwibidu dinakong tša dikapešo tša Aporele. E be e le yena roto, a di gapa ka morago tša dipuraburana tše ntshwanyana, tše e ka bago makgolo a mabedi. E rile ge e namelela sefaleng ye ntsho gwa kwala legowa, melodi le mekgolokwane. Lufuno le Musibudi ba be ba le gona. Tatago bona Mashudu le borakgadi ka bobedi ba be ba le gona. Rakgadi Maphefo o be a sa fetše go kgotsa, a re: "Ruri dilo tšela tša samme ke batho". Kganthe dikgolo di sa etla, ka kgwedi ya Julae wona ngwaga woo ke ge boLufuno le bona ba ile go apara tša bona dipurabura, ba soka ka mapanta a bongaka. Moo gona go be go tlile go senyega. Motho o be a tla idibala, go sa tsebje gore o idibatšwa ke eng, e ka ba lethabo goba lehufa. Le gona moo Mashudu o ile a rwala dikgaetšedi tša gagwe a ya le bona Rankuwa go bona ge bana ba apara. Moo gona rakgadi Maphefo o ile a hloka molomo, a sa kwešiše gore go direga eng. Gape yena o be a ka se ke a swarwa ke ngaka ya sekgowa ka diatla. Leoto la gagwe le be le sa tsebe sepetlele le tliliniki.